A felnőtt válogatottban 2012. november 14-én, egy Ciprus elleni barátságos mérkőzésen debütált. Ezután hosszú ideig nem hívták be, végül két év múlva, 2014-től kezdték gyakrabban szerepeltetni. 2014 márciusában egy magyar válogatott elleni felkészülési mérkőzésen megszerezte első gólját. 2015 őszén zsinórban három Eb-selejtezőn is gólt szerzett, így életben tartva a finnek Eb-reményeit. Végül mégsem sikerült kijutniuk a párizsi tornára, mert (a magyarok mögött) csoportjuk negyedik helyén végeztek.